Ջին Սմարթ

**Ջին Էլիզաբեթ Սմարթ** (․ ), ամերիկացի դերասանուհի, «Էմմի» մրցանակի հնգակի դափնեկիր և «Ոսկե գլոբուս» մրցանակակիր։ Համբավվել է իր կատակերգական դերերով, քննադատների բարձր գնահատանքին են արժանացել հատկապես  Մարթա Լոգանի դերի կատարումը *24* հեռուստասերիալում, Դեբորա Վենսինը՝ *Հնարքներ* հեռուստասերիալում և Հելենինը՝ «*Mare of Easttown*» մինի սերիալում։

2021 թվականին Սմարթը դարձավ երկրորդ դերասանուհին Բեթի Ուայթից հետո, ով  «Էմմի» մրցանակ է շահել կատակերգական բոլոր երեք անվանակարգերում։

## Կենսագրություն
Ջինը ծնվել է Վաշինգտոն նահանգի Սիեթլ քաղաքում,, ուսուցիչներ Քեյ և Դուգլաս Սմարթների ընտանիքում։ Երբ Ջինը 13 տարեկան էր, նրա մոտ ախտորոշվել է 1-ին տիպի շաքարախտ։ 1969 թվականին  նա ավարտել է ծննդավայրի Բալարդի անվան միջնակարգ դպրոցը։ Վաշինգտոնի համալսարանում ուսանելիս եղել է Ալֆա Դելտա Պի իգական ակումբի անդամ։

## Կարիերա
Համալսարանն ավարտելուց հետո Սմարթը սկսել է իր կարիերան Բրոդվեյի թատրոնում։ 1981 թվականին Պիաֆ ներկայացման մեջ խաղացել է իր դեբյուտային դերը՝ մարմնավորելով Մարլեն Դիտրիխի կերպարը։ 1984 թվականին այդ դերը կատարել է նաև դրա հեռուստատեսային տարբերակում։ 1981 թվականին Սմարթը առաջադրվել է «Drama Desk Award»-ի «Անցյալ ամառ կապտաձկան ծովախորշում» ֆիլմում իր դերակատարման համար։ 1970-ականների վերջին և 1980-ականների սկզբին նա նկարահանվել է հեռուստատեսային  ոչ մեծ դերերում։ Այս բնագավառում նրա առաջին նշանակալի աշխատանքը Շառլին Ֆրեյզեր Սթիլֆիլդի դերն էր «Ստեղծելով կնոջը» կատակերգական սերիալում, որտեղ նա նկարահանվել է 1986-ից 1991 թվականներին։

Դրանից հետո Սմարթը հանդես է եկել հեռուստատեսային ֆիլմերում։ 1992 թվականին խաղացել է սերիական մարդասպան Էյլին Ուորնոսի դերը «Զանգվածային սպանություն. Էյլին Ուորնոսի պատմությունը» հեռուստաֆիլմում, իսկ 1994 թվականին՝ Օրի Բաքսթերի դերը՝ «Յիրլինգ»-ի հեռուստատեսային տարբերակում։ 1995 թվականին  նկարահանվել է Scarlett մինի սերիալում և The Brady Bunch Movie ֆիլմում։ 1998 թվականին հայտնվել է Style and Substance սիթքոմում։ 1990-ականների նրա հիշարժան աշխատանքներից են նաև դերակատարումները «Չափազանց մեծ ազդեցություն», «Տարօրինակ զույգ II» և «Գվինևեր» ֆիլմերում:
ձախից|մինի| Սմարթը 2008 թվականի Էմմի մրցանակաբաշխության ժամանակ:
2000 թվականին Սմարթը նկարահանվել է Լոռնա Լինլիի դերում « Ֆրեյզեր» սիթքոմում ։ Այս դերակատարման համար ստացել է երկու Էմմի մրցանակ։ 2001 թվականին էլ  առաջադրվել է Թոնի մրցանակի «Մարդը, որը եկել էր ճաշի» կատակերգության համար։

2002-ից 2007 թվականներին Սմարթը հնչյունավորել է Աննային Kim Possible անիմացիոն սերիալում, իսկ 2004 թվականին  խաղացել է գլխավոր դերը Տիեզերքի կենտրոնը սիթքոմում։ 2006 թվականի հունվարին նա ընդգրկվել է «24» ֆիլմի դերասանական կազմում և մարմնավորել առաջին տիկին Մարթա Լոգանին՝ հորինված նախագահ Չարլզ Լոգանի կնոջը։ Նրա աշխատանքը գնահատվել է քննադատների կողմից, և նա առաջադրվել է «Էմմի» մրցանակների 2006 և 2007 թվականներին՝ դրամատիկական սերիալներում երկրորդ պլանի լավագույն դերասանուհի և դրամատիկական սերիալում լավագույն դերասանուհի անվանակարգերում։

2008 թվականին Սմարթը արժանացել է Էմմի մրցանակի՝ կատակերգական սերիալում երկրորդ պլանի լավագույն դերասանուհի անվանակարգում՝ Ռեգինա Նյուլիի դերի համար «Ո՞վ է Սամանտան» սերիալում, որի նկարահանումներին մասնակցել է 2007-2009 թվականներին։

2010 թվականից Սմարթը խաղացել է Հավայներ նահանգի նահանգապետի դերը Hawaii Five.0 հեռուստասերիալում։

## Անձնական կյանք
Սմարթը ամուսնացած էր դերասան Ռիչարդ Գիլիլենդի հետ 1987 թվականից մինչև վերջինիս մահը՝ 2021 թվականը։ Ունի մեկ որդի՝ Քոնոր Դուգլասը (ծնված 1990 թ.)։ 2009 թվականի մայիսին զույգը որդեգրել է Չինաստանից մի աղջկա, ում անվանել են Բոնի Քեթլին։ Սմարթը մասնակցել է Բարաք Օբամայի և Ջոն Էդվարդսի 2008 թվականի քարոզարշավին։

## Ընտրված ֆիլմագրություն

## Ծանոթագրություններ

## Գրականություն
*
*
*
*

## Արտաքին հղումներ
* 
* 
* Պաշտոնական կայք

Կատեգորիա:1951 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Սեպտեմբերի 13 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով